open-index/open-wikipedia-markdown huggingface dataset:
Elmārs Graudiņš

**Elmārs Graudiņš** (dzimis , Kalsnavas ciemā, Latvijā, miris , Kusā, Latvijā) bija vecākais darba vadītājs, Madonas PMK-19 pārvaldes priekšnieks.

## Biogrāfija
[thumb|left|100px|90. gadu vidū viņa vārdā tika nosaukta iela [Kusa|Kusā]]
Dzimis 1934. gadā Kalsnavas ciemā, Madonas rajonā, laukstrādnieku Voldemāra un Elzas ģimenē. No 1944. līdz 1952. gadam mācījies Vestienas 7-gadīgajā skolā. Pēc pamatskolas beigšanas turpinājis mācīties Mālpils hidromeliorācijas tehnikumā, kuru beidzis 1956. gadā, iegūstot tehniķa — melioratora specialitāti. Tad strādājis Madonas MMS (Mašīnu meliorācijas stacija) par tehniķi. No 1958. līdz 1972. gadam strādājis par iecirkņa priekšnieku. 1963. gadā atnācis dzīvot uz Kusu. 1973. gadā sācis strādāt tikko nodibinātajā Madonas PMK-19 (Pārvietojamā Mehanizētā Kolonna) pārvaldē par galveno inženieri, bet no 1981. gada — par Madonas PMK-19 priekšnieku. 1960. gadā iestājies PSKP rindās.

Vēl līdz 1963. gadam Kusā atradās tikai dažas ēkas. Pēc 1963. gada, kad ciematā ienāca Elmārs Graudiņš — cilvēks ar plašu saimniecisko vērienu, sākās strauja ēku celtniecība. Meliorācijai bija jābūt ārā no pilsētām — laukos, tāpēc lai meliorācijas pārvaldes darbiniekiem būtu kur dzīvot, Graudiņš piesaistīja līdzekļus ēku celtniecībai, neaizmirstot par infrastruktūru — bērnudārza izveidi, skolas paplašināšanās projekts, centralizētā kanalizācija, siltumapgāde, elektrība. Pateicoties viņa iniciatīvai un pūlēm, Kusa ir šobrīd tāda kāda ir — 680 cilvēku apdzīvots ciemats (2007. gadā). Par godu Elmāram Graudiņam,viena no Kusas ielām nodēvēta viņa vārdā.
## Apbalvojumi
Elmārs Graudiņš apbalvots ar "Darba Sarkanā Karoga" ordeni.

Piešķirtās medaļas:
* "Par izcilu darbu", atzīmējot V.I.Ļeņina 100. dzimšanas dienu;
* "Darba veterāns"

1969. gadā Elmāram Graudiņam piešķirts nosaukums — "Meliorācijas darba teicamnieks".

## Atsauces
Centrāltirgus iela

**Centrāltirgus iela** ir Rīgas iela, Latgales priekšpilsētā, Latgales apkaimes apkaimē. Centrāltirgus iela sākas pie Lastādijas ielas krustojuma un beidzas pie dzelzceļa uzbēruma Rīgas Centrālās dzelzceļa stacijas tuvumā. Kopējais ielas garums ir 400 metri.

## Vēsture
Iela izveidota 20. gadsimta 30. gadu sākumā starp jaunuzbūvētajiem Centrāltirgus paviljoniem un pilsētas kanālu (sauktu arī par Kārļa baseinu). 1932. gadā ielai piešķirts nosaukums Centrāltirgus iela (sākotnēji iela beidzās pie Emīlijas Benjamiņas ielas). Otrā pasaules kara vācu okupācijas laikā iela saukta *Zentralmarktstraße*. 1950. gadā iela pārdēvēta par **Kolhoznieku ielu**, jo padomju okupācijas laikā Centrāltirgus oficiālais nosaukums bija Centrālais kolhozu tirgus. 1990. gadā ielai atjaunots agrākais nosaukums Centrāltirgus iela.

## Ielas raksturojums
Centrāltirgus iela ir 400 metrus gara asfaltēta iela Latgales apkaimes ziemeļu daļā. Tā sākas krustojumā ar Lastādijas ielu un iet ziemeļaustrumu virzienā. Iela iet garām Rīgas Centrāltirgus paviljoniem. Savukārt otrā ielas pusē atrodas pilsētas kanāls. Centrāltirgus iela savienojas ar Prāgas ielu. Centrāltirgus iela beidzas pie dzelzceļa atzarojumiem Rīgas Centrālās dzelzceļa stacijas tuvumā.

## Ielu savienojumi
Centrāltirgus iela ir savienota ar šādām ielām:
* Lastādijas iela
* Prāgas iela

## Objekti
* Centrāltirgus ielā atrodas Rīgas Centrāltirgus paviljoni.

## Sabiedriskais transports
Centrāltirgus ielā kursē 7., 10. un 14. tramvaju maršruti.

Centrāltirgus ielā atrodas 10. tramvaju maršruta galapunkts "Centrāltirgus (Autoosta)"

## Skatīt arī
* Latgales priekšpilsēta
* Latgales apkaime

## Atsauces
Sarkandaugavas iela

**Sarkandaugavas iela** ir Rīgas iela, Ziemeļu rajonā, Sarkandaugavas apkaimē. Sarkandaugavas iela sākas krustojumā ar Tilta un Patversmes ielām un beidzas krustojumā ar Zāģeru ielu. Ielas kopējais garums ir 975 metri.

## Ielas raksturojums
Sarkandaugavas iela ir 975 metrus gara iela Sarkandaugavas apkaimē. Tā sākas krustojumā ar Tilta un Patversmes ielām un virzās ziemeļu—ziemeļrietumu virzienā. Iela savienojas ar Ceļinieku ielu, kā arī Svētās Trīsvienības luterāņu baznīcas tuvumā — ar Allažu ielu. Tālāk iela virzās gar Broces liceju un veido savienojumus ar Limbažu un Lāpstu ielām. Sarkandaugavas iela beidzas krustojumā ar Zāģeru ielu iepretim alus darītavai "Aldaris" no vienas puses un Dauderu parkam no otras puses.

## Ielu savienojumi
Sarkandaugavas iela ir savienota ar šādām ielām:
* Tilta iela
* Patversmes iela
* Ceļinieku iela
* Allažu iela ("T" veida krustojums)
* Limbažu iela ("T" veida krustojums)
* Lāpstu iela ("T" veida krustojums)
* Zāģeru iela ("T" veida krustojums)

## Objekti
* Sarkandaugavas ielā 1 atrodas Rīgas Svētās Trīsvienības draudzes nams.
* Sarkandaugavas ielā 10 atrodas Svētās Trīsvienības luterāņu baznīca.
* Sarkandaugavas ielā 22 atrodas Rīgas Broces licejs.
* Sarkandaugavas ielā 24 atrodas Rīgas Kultūru vidusskola, kā arī bērnu un jauniešu centrs "Laimīte".

## Sabiedriskais transports
Sarkandaugavas ielas posmā no Tilta ielas līdz Lāpstu ielai kursē 5. tramvaju maršruts un 8. tramvaju maršruts.

## Skatīt arī
* Ziemeļu rajons
* Sarkandaugava
Kronvalda bulvāris

**Kronvalda bulvāris** ir Rīgas iela, kas atrodas Ziemeļu rajonā, Centra apkaimē. Ielas garums ir 730 metri, tā klāta ar asfalta un bruģa segumu.

## Vēsture
Kronvalda bulvāris izveidojies kā Lielās Jēkaba ielas () turpinājums Rīgas citadelē. To pagarināja pēc citadeles aizsargvaļņu norakšanas 1875. gadā un 19. gadsimta beigās pārdēvēja par **Puškina bulvāri** () krievu dzejnieka Aleksandra Puškina vārdā, bet 1923. gadā nosauca par **Kronvalda bulvāri** latviešu publicista, valodnieka un pedagoga Ata Kronvalda vārdā. Latvijas vācu okupācijas laikā 1942. gadā nosaukumu vāciskoja par **Kronvalda loku** (*Kronwaldsring*), 1944. gadā iela atguva Kronvalda bulvāra nosaukumu.

## Ielas raksturojums
Kronvalda bulvāris ir 730 metru garš bulvāris Rīgas centrā. Tas sākas krustojumā ar Krišjāņa Valdemāra ielu (iepretim Vecrīgas Jēkaba ielai) un iet ziemeļu—ziemeļrietumu virzienā. Līdzās šim krustojumam atrodas Latvijas Nacionālā teātra ēka (Kronvalda bulvārī 2) un bijusī Latvijas Universitātes Bioloģijas fakultātes ēka (Kronvalda bulvārī 4). Ēkās pretējā ielas pusē izvietotas vairākas izglītības iestādes, tostarp Rīgas Valsts tehnikums (Krišjāņa Valdemāra ielā 1C).

Kronvalda bulvāra pāra numuru pusē atrodas Kronvalda parks. Bulvāris šķērso Pilsētas kanālu pāri 1914. gadā būvētam tiltam.

Īsi pirms Kronvalda bulvāra beigām atrodas 7. un 11. tramvaju maršruta galapunkts "Ausekļa iela", kā arī Jāzepa Mediņa Rīgas 1. mūzikas skola (Kronvalda bulvārī 8) un Latvijas Jūras akadēmijas vēsturiskā ēka (Kronvalda bulvārī 6). Kronvalda bulvāris beidzas krustojumā ar Elizabetes un Ausekļa ielām.

Transporta līdzekļiem Kronvalda bulvārī satiksme atļauta tikai vienā virzienā — no Ausekļa ielas uz Krišjāņa Valdemāra ielu, pretējā virzienā drīkst braukt tikai tramvajs.

## Ielu savienojumi
Kronvalda bulvāris ir savienots ar šādām ielām:
* Krišjāņa Valdemāra iela
* Jēkaba iela
* Muitas iela (T veida krustojums)
* Miķeļa iela (T veida krustojums)
* Citadeles iela (T veida krustojums)
* Elizabetes iela
* Ausekļa iela

## Ēkas
* Latvijas Nacionālais teātris, Kronvalda bulvārī 2
* Rīgas citadeles kazarmas, Kronvalda bulvārī 3
* vēsturiskā Rīgas Politehniskā institūta Laboratoriju māja, vēlāk Dabaszinātņu institūta korpuss un Latvijas Universitātes Bioloģijas fakultātes ēka, Kronvalda bulvārī 4 (arhitekts Johanness Kohs, 1901) ar Paula Valdena pieminekli
* vēsturiskā Jastržembskas sieviešu ģimnāzijas ēka, tagad Jāzepa Mediņa Rīgas 1. mūzikas skola, Kronvalda bulvārī 8

## Sabiedriskais transports
Gandrīz visa Kronvalda bulvāra garumā (posmā no Krišjāņa Valdemāra ielas līdz Jāzepa Mediņa Rīgas 1. mūzikas skolai) kursē 5., 7., 8. un 11. maršruta tramvaji. Kronvalda bulvārī atrodas arī 7. un 11. tramvaju maršruta galapunkts "Ausekļa iela".

## Skatīt arī
* Ziemeļu rajons
* Rīgas centrs
* Kronvalda iela
1937. gada Latvijas kauss futbolā

**1937. gada Latvijas kausa izcīņa futbolā** bija pirmā Latvijas kausa izcīņa, kura sākās  un noslēdzās ar finālspēli . Tajā piedalījās 78 futbola komandas no visas Latvijas.

## Pirmā kārta

## Otrā kārta

----

*Spēle pārtraukta 78. minūtē tumsas un tuvojošās negaisa dēļ. Tomēr RFK piešķīra uzvaru.*
----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

*Spēli pārspēlēja Rīgā uz neitrāla laukuma*
----

*Spēli pārspēlēja, jo to tiesāja ne LFS nozīmētais tiesnesis*
----

----

----

----

----

## Trešā kārta

----

----

----

----

----

----

----

----

----

----

----

----

----

----

----

## Astotdaļfināli

----

----

*rezultāts anulēts*
----

----

----

----

----

## Ceturtdaļfināli

----

----

----

## Pusfināli

----

----

## Spēle par 3. vietu

----

## Fināls

## Piezīmes un atsauces
.hr

**.hr** ir augšējā līmeņa domēns (ccTLD), kura paredzētais pielietojums ir saistībā ar Horvātiju. Tas tika izveidots 1993. gadā. Domēna sponsors ir *Croatian Academic and Research Network* (*CARNet*), kas nodrošina arī domēnu reģistrēšanu. Šis domēns ir ļoti izplatīts Horvātijā. Zem tā var reģistrēties tikai Horvātijas pilsoņi un Horvātijas organizācijas vai uzņēmumi. Lai gan ir iespējams reģistrēties arī zem atsevišķiem otrā līmeņa domēniem, ļoti izplatīts variants ir reģistrēt domēnu tieši otrajā līmenī.

## Ārējās saites

*  IANA .hr whois information
Seržanta Lapiņa atgriešanās

**"Seržanta Lapiņa atgriešanās"** ir režisora Gata Šmita 2010. gadā filmu studijā TANKA uzņemta komēdija-drāma. Filma ir Latvijas un Zviedrijas kopprodukcija, scenāriju sarakstījis Jānis Nords, galvenajās lomās ir vairāki Jaunā Rīgas teātra aktieri.

Filmas sižets balstīts uz Gata Šmita režisētās izrādes "Tas notika ar viņiem", kas 2007. gadā iestudēta Jaunajā Rīgas teātrī. Arī filmas sākotnējais nosaukums bija "Tas notika ar viņiem".

## Anotācija
Darbība risinās Rīgā, kur kādā klusā Āgenskalna dzīvoklī ievācas seržants Krists Lapiņš, tikko atgriezies no ārvalstu misijas. Tomēr cerētās mierīgās dzīves vietā sākas piedzīvojumi: vannasistabā spiedz blondīne, gar durvīm grozās okšķeris, kāds biezais viņam draud, bet policists atzīstas mīlestībā.

## Lomās
* Krists Lapiņš - Andris Keišs,
* Alise Lagzdiņa - Guna Zariņa, 
* Didzis Budļevskis - Gatis Gāga, 
* Ervīns Meijers - Vilis Daudziņš, 
* Dainis Geidmanis - Kaspars Znotiņš, 
* Maira Mežsarga - Baiba Broka, 
* Ināra Meijere - Lily

## Atsauces

## Ārējās saites
* Oficiālā mājaslapa

* Filmas lapa portālā draugiem.lv
* Filmas veidotāju kanāls portālā YouTube
* Skatīties filmu vietnē filmas.lv
1540. gads

**1540. gads** () bija garais gads, kas pēc Jūlija kalendāra sākās ceturtdienā.

## Notikumi
* 27. septembris — Romas pāvests Pāvils III izdeva bullu *Regimini militantis Ecclesiae*, ar kuru apstiprināja Jezuītu ordeņa darbības pamatprincipus.

## Dzimuši
* 5. augusts — Žozefs Skaligers, itāļu izcelsmes franču filozofs — humānists un vēsturnieks. Viens no mūsdienu vēstures hronoloģijas izveidotājiem. (miris 1609.)

## Miruši
* 22. jūlijs — Jānošs I Sapojai (*Szapolyai János*), Ungārijas karalis (dzimis 1487.)
* 28. jūlijs — Tomass Kromvels, angļu valstsvīrs, Henrija VIII pirmais padomnieks, angļu reformācijas galvenais ideologs, viens no Anglikāņu baznīcas dibinātājiem. (dzimis 1485.)
.is

**.is** ir augšējā līmeņa domēns (ccTLD), kura paredzētais pielietojums ir saistībā ar Īslandi. Tas tika izveidots 1987. gadā. Domēna sponsors ir *Internet Iceland ltd.* (*ISNIC*), kas nodrošina arī domēnu reģistrēšanu. Šis domēns ir ļoti izplatīts Īslandē, lai gan zem šī domēna var reģistrēties ikviens pasaules iedzīvotājs.

## Ārējās saites

*  IANA .is whois information
1532. gads

**1532. gads** () bija garais gads, kas pēc Jūlija kalendāra sākās pirmdienā.

## Notikumi
* 13. maijs — spāņu konkistadors Fransisko Pisarro kļuva par pirmo eiropieti, kas izkāpa krastā Peru teritorijā.
* 16. maijs — būdams pārliecināts katolis, Tomass Mors atkāpās no Anglijas Karalistes kanclera amata, jo nevēlējās zvērēt uzticību Anglijas karalim kā jaunizveidotās Anglijas Baznīcas galvai.
* 25. jūnijs — Osmaņu impērijas sultāns Suleimans I uzsāka iebrukumu Ungārijā, kas beidzās neveiksmīgi.
* 16. novembris — spāņu konkistadors Fransisko Pisarro un viņa vīri sagūstīja inku imperatoru Ataualpu. 

### Nezināms datums
* Inku impērijā sākās pilsoņu karš.

## Dzimuši
* 24. jūnijs — Roberts Dadlijs, angļu aristokrāts, tuvs draugs Anglijas karalienei Elizabetei I (miris 1588.)

## Miruši
* *datums nezināms*
** Uaskars, inku imperators (dzimis 1503.)
Kambijs

**Kambijs** ( — ‘apmaiņa, nomaiņa’) ir veidotājaudi, kas atrodas starp vadaudiem — koksni un lūksni. Kambijs sastopams ne tikai stumbrā, bet arī saknē un pat lapu lielākajās dzīslās. Koku un krūmu kambijs ir izvietots nepārtraukta šūnu gredzena veidā, turpretī lakstaugu kambijs atrodas atsevišķu šūnu grupu veidā vadaudu kūlīšos, to sauc par kūlīšu kambiju. Korķa kambijs ir plāns kambija šūnu slānis starp kokaugu mizas slāņiem, kas piedalās šīs mizas veidošanā. Kambija šūnas ir iegarenas. To garums vairākkārt pārsniedz platumu.

## Ārējās saites
Tvaika iela (Rīga)

**Tvaika iela** ir Rīgas iela, Ziemeļu rajona Sarkandaugavas apkaimē. Tvaika iela sākas pie Ganību dambja un beidzas Jaunmīlgrāvja apvidū, pie Mīlgrāvja kanāla.

1930. gadu vidū daļa no tagadējās Tvaika ielas posmā līdz Lēdurgas ielai saucās **Mīlgrāvja iela**. Posmam nav saistības ar šobrīd eksistējošo Mīlgrāvja ielu.

Tvaika ielā atrodas Nacionālais psihiskās veselības centrs, 49. autobusu maršruta galapunkts "Daudersala". Teju ielas pašās beigās atrodas arī  5. un 8. tramvaja maršruta galapunkts "Mīlgrāvis".

## Ielu savienojumi
Tvaika iela ir savienota ar šādām ielām:
* Ganību dambis
* Aptiekas iela
* Limbažu iela
* Lāpstu iela
* Zāģeru iela
* Gaujienas iela
* Daudersalas pārvads
* Sliežu iela
* Ezera iela
* Degvielas iela
* Lēdurgas iela

## Daudersalas pārvads
2023. gada 6. aprīlī atklāja 454,4 metrus garo Sarkandaugavas pārvadu, kas pāri Saulkrastu virziena dzelzceļam savieno Viestura prospektu ar Tvaika ielu. Kopā ar pārvadu izbūvēja arī velosipēdu un gājēju ceļu "Mangaļi–Sarkandaugava", kā arī tuneli ar dalītu gājēju un velo  satiksmes telpu. Būves kopējās izmaksas sasniedza 44 miljonus eiro, no kurām 27 miljoni bija Eiropas fondu līdzekļi. Rīgas vietvārdu un pilsētvides objektu nosaukumu komisija ierosināja šo pārvadu pārdēvēt par Daudersalas pārvadu, ko Rīgas domes Pilsētas attīstības komiteja atbalstīja 2023. gada 17. aprīlī, bet apstiprināja 2023. gada 26. aprīlī.

## Kundziņsalas pārvads
2023. gada jūnijā Rīgas brīvostas pārvalde noslēdza sadarbības līgumu ar Rīgas domi par Kundziņsalas publiskās un slēgtās teritorijas izbūvi, savukārt Rīgas pašvaldība kā projekta sadarbības partneris apņēmās par saviem līdzekļiem pabeigt Kundziņsalas satiksmes pārvada būvniecību un nodrošināt tā funkcionēšanu ne vēlāk kā līdz 2026. gada 1. janvārim. Projekts “Satiksmes pārvads no Tvaika ielas uz Kundziņsalu” paredz nodrošināt tiešu Kundziņsalas savienojumu ar Rīgas pilsētas arteriālo ceļu tīklu, uzlabot transporta mobilitāti ostas teritorijā, kā arī kravu transporta un iedzīvotāju piekļuvi Kundziņsalai. Projekta kopējās attiecināmās izmaksas ir seši miljoni eiro, t.sk. piešķirtais Kohēzijas fonda finansējums 4,5 miljoni eiro.

## Atsauces

## Skatīt arī
* Ziemeļu rajons
* Sarkandaugava

## Ārējās saites
* Tvaika iela portālā Cita Rīga
Lilijas iela (Rīga)

**Lilijas iela** ir Rīgas iela Kurzemes rajona administratīvajā rajonā, Iļģuciema un Dzirciema apkaimēs. Lilijas iela sākas krustojumā ar Daugavgrīvas ielu un Tvaikoņu ielu, un beidzas krustojumā ar Buļļu ielu. Ielas garums ir 670 metri un tā klāta ar asfalta segumu. Lilijas ielā ir dažāda veida dzīvojamā apbūve.

Daļā Lilijas ielā ved 5. tramvaja maršruts un 14. tramvaja maršruts, un atrodas arī līnijas galapunkts "Iļģuciems".

## Vēsture
Iela pirmo reizi Rīgas ielu sarakstos minēta jau 1898. gadā ar nosaukumu **Emmas iela** (). 1924. gadā Rīgas sastāvā tika iekļauts Vecmīlgrāvis, kur arī ir iela ar nosaukumu Emmas iela, tāpēc Iļģuciemā esošās ielas nosaukums 1928. gadā tika mainīts.

## Ielu savienojumi
Lilijas iela ir savienota ar šādām ielām:
* Daugavgrīvas iela
* Tvaikoņu iela
* Bēnes iela (T veida krustojums)
* Dagmāras iela (T veida krustojums)
* Reņģes iela (T veida krustojums)
* Buļļu iela (T veida krustojums)

## Atsauces

## Skatīt arī
* Iļģuciems
* Dzirciems
Cefeja Gamma Ab

**Cefeja Gamma Ab** ir citplanēta, kas atrodas 14,1 pc attālumā no Zemes Cefeja zvaigznājā. Planēta riņķo ap zvaigzni Cefeja Gamma A vidēji 2,039 AU attālumā. Planētas orbītas ekscentricitāte ir 0,1146. 1 Gads uz planētas ilgst 902,876 Zemes dienas ilgi un tā sver 1,603 reizes vairāk par Jupiteru.

Planētu atklāja 1988. gadā, bet tās orbitālos parametrus noskaidroja tikai 2002. gadā, proti, 14 gadus vēlāk.

Ieraugot planētas orbitālos parametrus, varētu domāt, ka tās hipotētiskie Zemes lieluma pavadoņi ir dzīvībai nepiemēroti zemo temperatūru dēļ, bet patiesībā viss ir otrādi — uz hipotētiskajiem Zemes lieluma pavadoņiem ir tikpat karsts, kā ieslēgtā un uzkarsētā mikroviļņu krāsnī, jo zvaigzne Cefeja Gamma A ir uzpūtusies. Pateicoties zvaigznes Cefeja Gamma A izmēriem, tā pieder pie planētām, ap kurām varētu riņķot cepeškrāsnij līdzīgi pavadoņi t.i., tādi uz kuriem pirms pāris miljardiem gadu varēja būt dzīvība (vēsāks klimats), bet tagad ir pārāk karsts ilgstoši pieaugošās saules starjaudas dēļ.

Ja mūsu planēta kā pavadonis riņķotu ap šo milzīgo, Jupiteram līdzīgo planētu, tad mūsu planēta būtu pārvērtusies par gigantisku maizes krāsni, kurā valdītu 4 gadalaiki — ziemā termometrs uz mūsu planētas rādītu 137 °C, bet vasarā karstums sasniegtu 187 °C. Dzīvība uz mūsu planētas labākajā gadījumā būtu bijusi pirms pāris miljardiem gadu, kad klimats ir bijis vēsāks.
1900. gads Latvijā

thumb|315px|Latvijas - latviešu zemes karte (1911).
Šajā lapā ir apkopoti **[[1900]]. gada notikumi [[Latvijas vēsture|Latvijas vēsturē]]**. 
Vidzemes, Latgales, Kurzemes, Zemgales un Sēlijas vēsturiskās zemes tolaik atradās Krievijas Impērijas sastāvā (Kurzemes, Vidzemes un Vitebskas guberņā).

## Notikumi
### Marts
* 16. marts — Daugavpilī ekspluatācijā nodota telefona centrāle.

### Aprīlis
* 4. aprīlis — tika atklāta Liepājas—Aizputes šaursliežu dzelzceļa līnija ar 1000mm sliežu platumu.
* aprīlis — tika noslēgts līgums starp Rīgas valdi un Dipona vadīto Rīgas tramvaju akciju sabiedrību par zirgu tramvaja pārveidošanu par elektrisko. Darbus bija paredzēts veikt pusotra gada laikā.

### Oktobris
* oktobris — A. Dmbrovska dibinātajā elementārskolā Vecmīlgrāvī Martas Rinkas un Katrīnas Dombrovskas vadībā mācības uzsāka 70 bērni.

### Decembris
* 14. decembris — Rīgas latviešu biedrības namā tika dibināta latviešu studentu korporācija "Talavija".

### Nezināms datums
* Ar Kurzemes landtāga lēmumu tika slēgts Irlavas skolotāju seminārs.
* Augusts Dombrovskis Vecmīlgrāvī atvēra bērnudārzu — pirmskolu. Tas bija pirmais bērnudārzs Rīgā, kas vēlāk pārtapa par Zaļo skolu.
* Jelgavā sāka iznākt pirmais modes žurnāls latviešu valodā "Modes Vēstnesis".
* Tika atklāta, pēc arhitekta Kīzelbaša projekta celtā, Jelgavas reālskolas ēka Jelgavā, Svētes ielā 18.

## Kultūra
* Apsīšu Jēkabs pārcēlās no Vecgulbenes uz Rīgu.
* Notika Jāzepa Vītola kora balādes "Gaismas pils" pirmatskaņojums.

## Dzimuši
* 1. februāris — Žanis Lipke, ebreju glābējs Otrā pasaules kara laikā (1987)
* 12. marts — Jānis Grīziņš, rakstnieks (1941)
* 6. aprīlis — Edvīns Bārda, futbolists, menedžeris (1947)
* 25. aprīlis — Pēteris Pumpurs, Sarkanās armijas aviācijas ģenerālleitnants (1942)
* 17. maijs — Herberts Cukurs, aviators (1965)
* 23. augusts — Pēteris Blaus, žurnālists, politiķis (1971)

## Miruši

## Skatīt arī
* Latvijas vēsture
* Latvijas klimats
Rīgas Nacionālā sporta manēža

**Rīgas Nacionālā sporta manēža** ir sporta manēža Rīgā, Latgales apkaimē, Kojusalas ielā 9 (līdz 2018. gadam Maskavas ielā 160). Manēžas kopējā platība ir 21 821 m2 un tajā ir 2500 skatītāju vietas. Ēka nodota ekspluatācijā 1965. gadā un oficiāli atklāta 1965. gada 12. oktobrī. Renovēta 2021.–2024. gadā. 

Manēžā ir izbūvētas vairākas treniņzāles: lielā vieglatlētikas manēža (2004 m2 ar 2500 skatītāju vietām, trīs skrejceļi (pa apli 160,4 m; celiņu garums taisnē — 60 m), lodes grūšanas, divi tāllēkšanas, kā arī trīssoļlēkšanas un kārtslēkšanas sektors), treniņu un iesildīšanās zāle, smagatlētikas zāle, sporta spēļu laukums. Pārbūves laikā uzbūvētas vairākas jaunas treniņu zāles, uzklāts jauns 60 metru skrejceļš ar četriem celiņiem, ieskrējiena celiņi tāllēkšanai un kārtslēkšanai un uz ēkas jumta uzstādīti saules paneļi.  

Kopš 2021. gada jūnija manēžu pārvalda sporta skola "Arkādija". Manēžu, kura pieder Rīgas domei, treniņu un fizisko normatīvu pārbaudījumu rīkošanai izmanto arī Nacionālie bruņotie spēki, Ieslodzījuma vietu pārvalde, Rīgas Tehniskā Universitāte un Latvijas Universitāte.

## Atsauces

## Ārējās saites
* Rīgas Nacionālā sporta manēža
Agreda

**Agreda** () ir pilsēta un municipalitāte Spānijā. Tā atrodas Sorijas provincē, Kastīlijas un Leonas autonomajā reģionā. 2009. gadā Agredā dzīvoja 3293 iedzīvotāji. Tā ir 165 km² liela. Par Agredas aizgādni uzskata erceņģeli Mihailu. Tuvākā pilsēta ir Sorija (aptuveni 52 km); savukārt tuvākā lidosta atrodas Saragosā (108 km). Agredas iedzīvotāji lepojas ar to, ka tur ir dzimis un audzis 1992. gada Vasaras Olimpisko spēļu zelta medaļas ieguvējs 1500 m skriešanas disciplīnā Fermins Kačo.
TFK Rēzekne

**TFK Rēzekne** ir Latvijas telpu futbola klubs no Rēzeknes.

## Komandas sastāvs
*Uz :*

## Ārējās saites
* Oficiālā vietne
Georgforstere

**Georgforstere** () bija pirmā vācu polārstacija Antarktīdā. Izvietota Širmahera oāzes austrumos Princeses Astridas krastā 1 km uz austrumiem no Novolazarevskas stacijas. Izveidota 1976. gada aprīlī kā PSRS Novolazarevskas stacijas VDR zinātnieku filiāle. 1987. gada 25. oktobrī izveidota par atsevišķu staciju un nosauktu par godu vācu dabaszinātniekam un Džeimsa Kuka ekspedīcijas dalībniekam Georgam Forsteram.

Stacijas būvei tika izmantota tam laikam inovatīva metode. Stacija bija izbūvēta no konteineros izveidotiem moduļiem, ko gatavus attransportēja uz Antarktīdu un uz kamanām nogādāja Širmahera oāzē, kur sešu nedēļu laikā samontēja. Stacija sastāvēja no trim galvenajiem moduļiem ar kopējo platību ap 110 km².

Stacijā tika īstenotas ilgtermiņa novērojumu programmas ģeofizikā, bioloģijā un atmosfēras augšējo slāņu pētījumos. Ievērību izpelnījās par ozona slāņa pētniecības programmu.

Stacija tika slēgta 1993. gadā (pēdējā pārziemošana 1991.-1992. gados). Laika posmā no 1993. līdz 1996. gadam stacija tika demontēta un izvesta no kontinenta. Stacijas atrašanās vietā uzstādīta piemiņas plāksne.

## Atsauces

## Ārējās saites
* Paech, H. J.: Die DDR-Antarktisforschung - eine Retrospektive in Polarforschung, Vol. 60, S. 197-218, 1992
1527. gads

**1527. gads** () bija parastais gads, kas pēc Jūlija kalendāra sākās otrdienā.

## Notikumi
* 17. jūnijs — Zviedrijā sākās reformācija.

### Nezināms datums
* Spānija pilnībā iekaroja Gvatemalas augstieni.
* Spāņu konkistadori iebruka Jukatanā.

## Dzimuši
* 14. aprīlis — Abrahams Ortēlijs (*Abraham Ortelius*), flāmu kartogrāfs un ģeogrāfs (miris 1598.)
* 13. jūlijs — Džons Dī, angļu matemātiķis, astronoms un ģeogrāfs (miris 1608.)
* 31. jūlijs — Maksimiliāns II Hābsburgs, Svētās Romas impērijas ķeizars (miris 1576.)
* *datums nezināms*
** Džuzepe Arčimboldo, itāļu gleznotājs (miris 1593.)

## Miruši
* 21. jūnijs — Nikolo Makjavelli, itāļu rakstnieks un valstsvīrs (dzimis 1469.)
Wikisource

thumbnail|150px|''Wikisource'' logo
***Wikisource*** () ir viens no *[[Wikimedia Foundation]]* projektiem, kas ir balstīts uz *[[wiki]]* programmatūru. Tā ir tiešsaistes bibliotēka ar brīva satura informāciju. Projekts tika izveidots . Sākotnējais projekta nosaukums bija *Project Sourceberg* (vārdu spēle ar Gūtenberga projekta anglisko nosaukumu *Project Gutenberg*).  nosaukums tika mainīts uz pašreizējo.

Projekta saturu pamatā veido teksti, kas jau ir bijuši publicēti citur. Vairumam tekstu ir beigušās autortiesības.

*Wikisource* latviešu valodā 2016. gada janvārī bija 81 lapa.

## Atsauces

## Ārējās saites
* Wikisource latviešu valodā
Mišels Velbeks

**Mišels Velbeks** (*Michel Houellebecq*, dzimis 1958. gada 26. februārī Reinjonā) ir franču rakstnieks. 

M. Velbeka romāns "Karte un teritorija" (*La carte et le territoire*) iznāca 2010. gada 4. septembrī apgādā *Flammarion*. Par šo romānu rakstniekam piešķirta prestižā Gonkūru prēmija. 2015. gada 7. janvārī tai pašā izdevniecībā iznāca viņa romāns "Pakļaušanās" (*La soumission*), kur rakstnieks rāda Franciju pēc islāma uzvaras 2022. gadā. 2019. gada 4. janvārī apgādā *Flammarion* iznāca viņa romāns "Serotonīns" (*Sérotonine*), kura centrā, iespējams, ir autora alter-ego, četrdesmit sešus gadus vecs agronoms, vārdā Florāns Klods, Velbeka varoņa prototips, kurš pamet savu japāņu draudzeni un dodas dzīvot inkognito, bēgdams no sociālā un profesionālā spiediena. Florāns Klods dzīvo hroniskā depresijā un ir atkarīgs no zālēm, kas atbrīvo serotonīnu - laimes hormonu. Visur valda krīze, it īpaši lauksaimniecībā, kur ES politikas reformu rezultātā Francijas zemnieki (īpaši piensaimnieki) nonāk uz bankrota sliekšņa un ir spiesti ķerties pie radikālām cīņas metodēm. Autora jaunības draugs, aristokrātisks pienkopis, ko pametusi sieva, metas ar krūti "uz ambrazūras" un tiek brutāli iznīcināts. Autora skatiens apsūdzoši slīd pāri dažādiem Francijas reģioniem. Valoda – tipiski velbekiska, sarkastiska, bet ar apcerīguma, smalkuma piesitienu, kas bija vairāk raksturīgs Velbeka agrīnajiem romāniem.  "Šis romāns par postījumiem pasaulē, kas nepazīst līdzcietību, solidaritāti, kur pārmaiņas ir kļuvušas nekontrolējamas, ir arī romāns par nožēlu un sirdsapziņas grēmām."

2022. gada 7. janvārī Flammarion publicēja līdz šim apjomīgāko Velbeka romānu "iznīcināt" (*anéantir*). Šo romānu dēvē par politiskāko no rakstnieka romāniem. Tā centrā ir ministra padomnieks, notārs Pols, kurš precējies ar Prudansu, viņa tēvs strādājis slepenajos dienestos un iet bojā atentātā. Romāns mēģina atklāt daudz ko no mūsdienu politikas aizkulisēm, tehnoloģiju "virtuves", un brīžiem līdzinās trillerim. Tā pirmais teikums skan šādi: "Dažās pirmdienās novembra beigās vai decembra sākumā tev, ja neesi precējies, ir sajūta, ka atrodies nāves gaitenī." 

Latviešu valodā Dena Dimiņa tulkojumā izdoti pieci M. Velbeka romāni.

## Atsauces
Volthata kalni

**Volthata kalni** () ir līdz 130 km garš un ap 50 km plats dienvidrietumu-ziemeļaustrumu virzienā orientēts kalnu masīvs Karalienes Modas Zemes centrālajā daļā, ap 150 km no Lazareva jūras piekrastes Princeses Astridas krastā. Masīvs sastāv no vairākām ar šļūdoņiem atdalītām kalnu grēdām, galvenās no kurām ir Humbolta kalni rietumos, Petermana grēdas centrālajā daļā un Grūbera kalni ziemeļaustrumos. Rietumos no Volthata kalniem atrodas Orvina kalni, austrumos — Hūla kalni. Augstākā virsotne ir 2970 m augstais Cvīzelbergs Petermana grēdās. Volthata kalni, tāpat, kā citas piekrastei paralēlās grēdas, veido šķērsli Polārā plato ledus masām. Ledus vairoga augstums kalnu dienvidu pakājē pārsniedz 2500 m, ziemeļos — ap 1200 m.

Kalnu masīvs atklāts trešās Vācijas antarktiskās ekspedīcijas gaitā (1938-1939) un nosaukts par godu ekspedīcijas organizēšanā lielu ieguldījumu devušajam ministram Helmutam Volthatam (*Helmut C. H. Wohlthat*).

## Atsauces

## Ārējās saites
* Total Solar Eclipse of 2003 November 23-24 Dronning Maud Land, Antarctica
2000.—2001. gada NBA sezona

**[[Nacionālā Basketbola asociācija|Nacionālās basketbola asociācijas]] 2000.—2001. gada sezona** bija 55. NBA sezona. Šajā sezonā piedalījās 29 komandas (27 no ASV un 2 no Kanādas).

Par NBA čempioniem kļuva Losandželosas "Lakers" spēlētāji, kas piecu spēļu finālsērijā pieveica Filadelfijas "76ers" ar 4—1. Par regulārās sezonas vērtīgāko spēlētāju tika atzīts Filadelfijas "76ers" spēlētājs Elens Aiversons, kurš bija arī sezonas rezultatīvākais spēlētājs, finālsērijas vērtīgāko — Šakils O'Nīls no "Lakers".

2000. gada NBA drafts notika , tajā Ņūdžersijas "Nets" ar pirmo numuru izvēlējās Kenjonu Mārtinu. 50. NBA Visu zvaigžņu spēle notika *MCI Center* arēnā Vašingtonā . Tajā Austrumu komanda uzvarēja Rietumus ar 111—110. Par spēles vērtīgāko spēlētāju tika atzīts Elens Aiversons no "76ers".

## Regulārā sezona
### Pa divīzijām

;Austrumu konference

;Rietumu konference

### Pa konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* **[[MVP]]:** Elens Aiversons, Filadelfijas "76ers"
* **Labākais aizsardzībā:** Dikembe Mutombo, Filadelfijas "76ers"/Atlantas "Hawks"
* **Debitants:** Maiks Millers, Orlando "Magic"
* **Rezervists:** Ārons Makkī, Filadelfijas "76ers"
* **Visvairāk progresējušais:** Treisijs Makgreidijs, Orlando "Magic"
* **Treneris:** Lerijs Brauns, Filadelfijas "76ers"
* **Ģenerālmenedžeris:** Džefs Petrijs, Sakramento "Kings"
* **Sportsmanship Award:** Deivids Robinsons, Sanantonio "Spurs"

## Ārējās saites
* Oficiālā NBA mājaslapa 
* Basketball Reference profils
1500. gads

**1500. gads** () bija garais gads, kas pēc Jūlija kalendāra sākās trešdienā.

## Notikumi
* 22. aprīlis — portugāļu jūrasbraucējs Pedro Kabrals oficiāli atklāja Brazīliju un pasludināja to par Portugāles īpašumu.
* 10. augusts — portugāļu pētnieks Diogo Diašs atklāja Madagaskaras salu.
* 16. novembris — Go-Kašivabara kļuva par Japānas imperatoru.

### Nezināms datums
* Tiek lēsts, ka šajā gadā Eiropā kopējais iedzīvotāju skaits bija aptuveni 56,7 miljoni (mūsdienās 731 miljons iedzīvotāju).

## Dzimuši
* 24. februāris — Kārlis V Hābsburgs, Svētās Romas imperators, pirmais apvienotās Spānijas karalis (miris 1558.)
* 1. novembris — Benvenuto Čelīni, itāliešu tēlnieks, juvelieris un rakstnieks (miris 1571.)
* iespējams — Roksolana, sultāna Suleimana I sieva (mirusi 1558.)

## Miruši
* 28. maijs — Bartulumeu Diašs, portugāļu pētnieks (dzimis ap 1450.)
* 21. oktobris — Go-Cučimikado, Japānas imperators (dzimis 1442.)
Rečitatīvs

**Rečitatīvs** (no  — 'lasīt skaļā balsī') ir vokālā forma — runai tuvs dziedājums. Operā parasti ievada āriju, tā ritms un intonācija ir brīvi. Izmanto arī oratorijās un romancēs.

## Atsauces
1999.—2000. gada NBA sezona

**[[Nacionālā Basketbola asociācija|Nacionālās basketbola asociācijas]] 1999.—2000. gada sezona** bija 54. NBA sezona. Šajā sezonā piedalījās 29 komandas (27 no ASV un 2 no Kanādas).

Par NBA čempioniem kļuva Losandželosas "Lakers" spēlētāji, kas sešu spēļu finālsērijā pieveica Indiānas "Pacers" ar 4—2. Finālsērija ilga no  līdz . Par regulārās sezonas un finālsērijas vērtīgāko spēlētāju tika atzīts Losandželosas "Lakers" spēlētājs Šakils O'Nīls, kas bija arī sezonas rezultatīvākais spēlētājs.

1999. gada NBA drafts notika , tajā Čikāgas "Bulls" ar pirmo numuru izvēlējās Eltonu Brendu. 49. NBA Visu zvaigžņu spēle notika *[[Oracle Arena|The Arena]]* arēnā Oklendā, Kalifornijā. Tajā Rietumu komanda uzvarēja Austrumus ar 137—126. Par spēles vērtīgākajiem spēlētājiem tika atzīti Šakils O'Nīls ("Lakers") un Tims Dankans ("Spurs").

 63 gadu vecumā mira basketbola slavas zālē uzņemtais Vilts Čemberlens. Komandas, kurās viņš spēlēja, "Lakers", "76ers" un "Warriors" viņa piemiņai atlikušo sezonu spēlēja ar melnām sporta tērpa daļām.

## Regulārā sezona
### Pa divīzijām

;Austrumu konference

;Rietumu konference

### Pa konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā
:* *Slīpraksts* = komandai ir mājas spēļu priekšrocības attiecīgajā kārtā
:*  = divīzijas čempioni

## Apbalvojumi
* **[[MVP]]:** Šakils O'Nīls, Losandželosas "Lakers"
* **Labākais aizsardzībā:** Alonzo Mournings, Maiami "Heat"
* **Debitanti:** Eltons Brends, Čikāgas "Bulls"; Stīvs Frensiss, Hjūstonas "Rockets"
* **Rezervists:** Rodnijs Rodžerss, Fīniksas "Suns"
* **Visvairāk progresējušais:** Džeilens Rouzs, Indiānas "Pacers"
* **Treneris:** Doks Riverss, Orlando "Magic"

## Ārējās saites
* Oficiālā NBA mājaslapa 
* Basketball Reference profils
Wonder World Tour

**Wonder World Tour** bija amerikāņu mūziķes Mailijas Sairusas 2009. gada pasaules koncerttūre. Tā bija viņas otrā koncerttūre, pirmā pasaules koncerttūre un pirmā, kurā nav iesaistīts viņas iedomu tēls Hanna Montana. Koncerttūre norisinājās ASV un Apvienotajā Karalistē. Kopējie tūres ieņēmumi sastāda 45,2 miljonus ASV dolāru. Koncerttūre tika izziņota , tā ilga no  līdz . Koncerttūres laikā tika sniegti 65 koncerti. Tūrē tika izpildītas dziesmas no M. Sairusas debijas albuma *[[Hannah Montana 2/Meet Miley Cyrus|Meet Miley Cyrus]]*, otrā albuma *[[Breakout]]*, filmas "Hanna Montana" skaņu celiņa un EP ieraksta *[[The Time of Our Lives]]*. Kā iesildītājmākslinieki šajā koncerttūrē bija M. Sairusas brāļa Treisa Sairusa grupa Metro Station.

## Dziesmu saraksts
# "Breakout" 
# "Start All Over"
# "7 Things"
# "Kicking and Screaming"
# "Bottom of the Ocean"
# "Fly on the Wall"
# "Let's Get Crazy" 
# "Hoedown Throwdown"
# "These Four Walls"
# "When I Look at You"
# "Obsessed" 
# "Spotlight"
# "G.N.O. (Girl's Night Out)"
# "I Love Rock 'N Roll" 
# "Party in the U.S.A."
# "Hovering"(piedaloties Treisam Sairusam)
# "Simple Song"
Atkārtotais izpildījums:
# "See You Again" 
# "The Climb"

## Ārējās saites

* Mailijas Sairusas oficiālā mājaslapa
Orvina kalni

**Orvina kalni** () ir ap 125 km garš un ap 40 km plats austrumu—rietumu virzienā orientēts kalnu masīvs Karalienes Modas Zemes centrālajā daļā, ap 200 km no okeāna piekrastes Princeses Astridas un Princeses Martas krastos. Rietumos no Volthata kalniem atrodas Mīliga-Hofmaņa kalni, austrumos — Volthata kalni.

Masīvs sastāv no vairākām ar šļūdoņiem atdalītām kalnu grēdām un monolītiem (no austrumiem uz rietumiem):
* Ščerbakova grēda,
* Dallmanna kalns,
* Konrāda kalni,
* Gagarina kalni,
* Kurces kalni,
* Drigalska kalni,
* Filhnera kalni.

Augstākā virsotne ir 3055 m augstais Sandegtinds Konrāda kalnos. Orvina kalni, tāpat, kā citas piekrastei paralēlās grēdas, veido šķērsli Polārā plato ledus masām. Ledus vairoga augstums kalnu dienvidu pakājē pārsniedz 2100 m, ziemeļos — ap 1300 m.

Kalnu masīvs atklāts un nofotografēts trešās Vācijas antarktiskās ekspedīcijas gaitā (1938-1939). Masīvu nokartēja pēc sestās Norvēģijas antarktiskās ekspedīcijas (1956-1960) uzmērījumiem un aerofotogrāfijām un nosauca par godu Norvēģijas Polārā institūta bijušajam vadītājam Andešam Orvinam (*Anders Kristian Orvin*).

## Atsauces
1935. gada Latvijas futbola Virslīgas sezona

**Latvijas futbola Virslīgas 1935. gada sezona** bija 9. Virslīgas sezona, kurā piedalījās 8 komandas, izspēlējot divu riņķu turnīru. Par čempioniem 2. reizi pēc kārtas kļuva RFK.

## Turnīra tabula

## Rezultātu tabula

## Ārējās saites
* RSSSF statistika
Amerikas basketbola asociācija

**Amerikas basketbola asociācija** var būt:
* Laika posmā no 1946. līdz 1949. gadam pastāvējusī līga (*Basketball Association of America (BAA)*)
* Laika posmā no 1967. līdz 1976. gadam pastāvējusī līga (*American Basketball Association (ABA)*)
* 1999. gadā izveidotā līga (*American Basketball Association (ABA)*)
2009.—2010. gada LBL sezona

**2009.—2010. gada LBL sezona** bija 19. Latvijas Basketbola līgas sezona. Tajā piedalījās 14 komandas, kas tika sadalītas divās divīzijās pēc spēku samēra. 1. divīzijā spēlēja sešas spēcīgākās komandas. Par čempioniem kļuva Barons/LMT, finālspēļu sērijā uzvarot Rīgas VEF.

## Regulārā sezona
### 1. divīzija

### 2. divīzija

## Izslēgšanas spēles
### 1. divīzija

;Ceturtdaļfināli

;Pusfināli

;Fināli

### 2. divīzija

;Ceturtdaļfināli

;Pusfināli

;Fināli

## Ārējās saites
* LBL mājaslapa
* ''Eurobasket'' profils
2010. gada NBA Vasaras līga

**2010. gada [[Nacionālā basketbola asociācija|NBA]] Vasaras līga** bija 2010.—2011. gada NBA sezonas pirmssezonas pārbaudes turnīrs, kas notika pēc 2010. gada NBA drafta. Komandas startēja ar spēlētājiem, kas līgā ir aizvadījuši mazāk kā 3 sezonas, un ar draftētajiem spēlētājiem. Vasaras līgā piedalījās visas 30 NBA komandas, kā arī Attīstības līgas izlase. Katra komanda aizvadīja 5 spēles, izņemot Sakramento "Kings", kas aizvadīja 6 spēles. Vasaras līgas turnīrs notika Lasvegasā un Orlando laika posmā no 5. līdz 18. jūlijam.

## Kopvērtējums

### Spēles Lasvegasā

### Spēles Orlando

## Apbalvojumi
* MVP : Džons Vols

## Ārējās saites
* Oficiālā mājaslapa
Tītari

**Tītari**, **tītaru ģints** (*Meleagris*) ir viena no fazānu dzimtas (*Phasianidae*) ģintīm, vienīgā **tītaru apakšdzimtā** (*Meleagridinae*). Tītaru ģintī ir divas savvaļas sugas. Izmantojot meža tītara (*Meleagris gallopavo*) nominālpasugu *Meleagris gallopavo gallopavo*, selekcionēts mājas tītars.

Savvaļas tītari dzīvo Ziemeļamerikas austrumu reģionos. To galvenais izplatības areāls plešas ASV austrumu krastā un vidienē, nedaudz Kanādas dienvidaustrumos un Meksikā. Mājas tītars mūsdienās tiek audzēts ne tikai Amerikas kontinentos, bet arī Eiropā. Tītara cepetis ir tradicionāls Pateicības dienas svētku ēdiens gan Kanādā, gan ASV.

Vecākās tītaru fosilijas saglabājušās no miocēna sākuma un ir apmēram 23 miljonus gadu vecas. Tās visas atrastas Ziemeļamerikā.

## Vēsture
[thumb|left|220px|Sākumā eiropieši tītaru klasificēja kā vienu no [pērļvistu dzimta|pērļvistu ģintīm, attēlā pērļvista (*Numida meleagris*)]]
Kad eiropieši pirmo reizi sasniedza Ameriku un ieraudzīja tītarus, tie nepareizi tika klasificēti kā viens no pērļvistu (*Numididae*) paveidiem. Līdz ar to zinātniskais nosaukums cēlies no kļūdainas vēsturiskās sistemātikas. Grieķu valodā vārds *meleagris* (μελεαγρίς) nozīmē pērļvista. 

Toties nosaukums angļu valodā (*turkey*) radās tādēļ, ka putnus Centrāleiropā ieveda caur Turcijas ostām. Tos mēdza saukt par Turcijas vistām un gaiļiem, nevis par Amerikas vistām. Vēlāk radās saīsinājums — *"turkeys"*, kas latviski būtu *"turcēni"*. Latviešu valodā vārds ir nedaudz transformējies un ieguvis skanējumu —  tītars.

Ir vēl citas putnu sugas, kuras tiek sauktas par tītariem (Austrālijas krūmu tītars (*Alectura lathami*) un ūdens tītars (*Anhinga rufa*)), bet tās nav tuvu radniecīgas "īstajiem" tītariem. Austrālijas krūmu tītars ir viena no lielkājvistu (*Megapodiidae*) sugām, bet ūdens tītars viena no anhingu (*Anhinga*) sugām.

## Izskats un īpašības
Tītariem ir liela, gaļīga ādas bārda, kas karājas no zoda uz leju, bet virs knābja pārliecas gaļīga sekste. Kā jau tas vistveidīgiem putniem raksturīgs, mātītes ir daudz mazākas nekā tēviņi. Lielākais no abām sugām ir meža tītars, kurš ir arī vistveidīgo kārtas smagākais un lielākais putns. Tā ķermeņa garumu (100—125 cm), asti ieskaitot, pārsniedz tikai zaļais pāvs (*Pavo muticus*), kura garums ar asti ir 3 metri. Meža tītara spārnu plētums ir 1,5—1,8 metri, svars līdz 10 kg. Mājas tītars var svērt 20 kg. 

Lielie mājas tītari praktiski nespēj lidot, bet mazākie un atlētiskākie savvaļas tītari lido īsas distances. Bēgot no ienaidnieka, tītars spēj nolidot apmēram 90 metrus, glābiņu pēc tam meklējot kokā.

## Klasifikācija
* **Tītaru apakšdzimta** (*Meleagridinae*)
** **Tītaru ģints** (*Meleagris*)
*** Briļļainais tītars (*Meleagris ocellata*)
*** Meža tītars (*Meleagris gallopavo*)

## Atsauces

## Ārējās saites
* Everyone Loves Turkey!
* Wild Turkey (Meleagris gallopavo)
2011. gada Kontinentālās hokeja līgas Zvaigžņu spēle

**2011. gada Kontinentālās hokeja līgas Zvaigžņu spēle** bija 2010.—11. sezonas Kontinentālās hokeja līgas Zvaigžņu spēle, kura norisinājās 2011. gada 5. februārī. Spēle tika aizvadīta Sanktpēterburgas Ledus pilī.

Ja iepriekšējās divās Zvaigžņu spēlēs savā spēle notika pēc formāta "Krievijas hokejisti pret ārzemju hokejistiem", tad šī Zvaigžņu spēle bija pirmā, kurā savā starpā sacentās Rietumu un Austrumu konferenču labākie spēlētāji.

## Pārbaudījumu uzvarētāji
* Ātrākais slidotājs — Maksims Afinogenovs (13,96 sekundes)
* Tālākais metiens — Janne Niskala
* Komandu stafete — Jašina komanda
* Precīzākais metējs — Kriss Saimons
* Spēcīgākais metiens — Deniss Kuļašs (177,58&nbsp;km/st. - pasaules rekords)
* Efektīgākais soda metiens — Jevgeņijs Kuzņecovs
* Ātruma stafete — Jašina komanda

## Spēle

## Sastāvs

## Skatīt arī
* 2010.—2011. gada KHL sezona
* Kontinentālās hokeja līgas Zvaigžņu spēle

## Ārējās saites
* Spēles oficiālā mājaslapa  

## Atsauces
Atūdeņošanās

[200px|right|thumb|[Māsiņas holēras slimniekam dod uzņemt šķidrumu, lai novērstu atūdeņošanos.]]
**Atūdeņošanās** jeb **dehidratācija** (sengrieķu: *ὕδωρ hýdōr* — 'ūdens') tiek definēta kā pārmērīgs ķermeņa šķidruma zaudējums (piemēram holēras slimniekiem).

Atūdeņošanās iedalās trijās pakāpēs:

* vieglā dehidratācija — pie 5—6% ķermeņa šķidruma zaudēšanas;
* vidējā dehidratācija — pie 6—10% ķermeņa šķidruma zaudēšanas;
* smagā dehidratācija — pie vairāk nekā 10% ķermeņa šķidruma zaudēšanas.

Vairāk nekā 20% ķermeņa šķidruma zaudēšana var būt nāvējoša.
1503. gads

**1503. gads** () bija parastais gads, kas pēc Jūlija kalendāra sākās svētdienā.

## Notikumi
* 20. janvāris — Sevilja ieguva ekskluzīvas tiesības tirgoties ar Jauno pasauli.
* 10. maijs — Kristofors Kolumbs atklāja Kaimanu Salas.
* 13. maijs — spāņi iekaroja Neapoli.
* 22. septembris — Pijs III kļuva par Romas pāvestu; 18. oktobrī viņš nomira.
* 31. oktobris — Jūlijs II kļuva par Romas pāvestu.

### Nezināms datums
* Leonardo da Vinči sāka darbu pie gleznas "Mona Liza".
* Pēc 433 gadu ilgās celtniecības tika pabeigta Kenterberijas katedrāle.
* Vasko da Gama izveidoja pirmo portugāļu cietoksni Indijā.

## Dzimuši
* 11. janvāris — Parmidžanīno, itāļu mākslinieks (miris 1540.)
* 10. marts — Ferdinands I Hābsburgs, Svētās Romas imperators (miris 1564.)
* 12. augusts — Kristians III, Dānijas un Norvēģijas karalis (miris 1559.)
* 17. novembris — Anjolo Brondzīno, itāļu mākslinieks (miris 1572.)
* 14. decembris — Nostradams, franču ārsts un pareģotājs (miris 1566.)

## Miruši
* 11. februāris — Jorkas Elizabete, Anglijas karaļa Henrija VII sieva (dzimusi 1466.)
* 18. augusts — Aleksandrs VI, Romas pāvests (dzimis 1431.)
* 18. oktobris — Pijs III (*Pius III*), Romas pāvests (dzimis 1439.)
VIA PowerSaver

thumb|right|156px|VIA PowerSaver logotips 2010. gadā**VIA PowerSaver** ir VIA Technologies izstrādāta energotaupīguma tehnoloģija, kas procesora dīkstāves vai nepietiekamas noslodzes brīžos, automātiski samazina takts frekvenci, tādējādi taupot enerģiju un izdalot mazāk siltumu.

Tehnoloģijas darbības princips ir vienkāršs - nosakot, ka uz datora netiek risināti uzdevumi, kam nepieciešama maksimāla procesora jauda, VIA Power Saver, pateicoties VIA TwinTurbo tehnoloģijai vienas takts laikā spēj pārslēgt procesoru no maksimālās jaudas režīma uz minimālās jaudas režīmu, tādējādi samazinot energopatēriņu, kā arī siltumizdali. Tas savukārt ļauj pagarināt klēpjdatoru bateriju autonomās darbības laiku, pagarināt procesoru darbības mūžu un mazināt dzesēšanas ventilatoru radīto troksni.

VIA PowerSaver procesora režīmu pārslēgšanai analizē 3 faktorus:
* veiktspēju, ko nodrošina esošā brīža takts frekvence,
* aizturi, kas nepieciešama pāriešanai citā procesora stāvoklī un iziešanai no tā,
* jaudu, ko patērēs procesors šajā stāvoklī.

Galddatoru un iegultajās sistēmās VIA PowerSaver pārslēdzas starp maksimālo procesora un sistēmas kopnes ātrumiem. Klēpjdatoros un interneta ierīcēs tiek izmantota VIA Enhanced PowerSaver tehnoloģija, kas ātrumu palielina vai samazina pakāpeniski. VIA Enhanced PowerSaver nosaka veiktspējas stāvokļus (angliski: P-state), un atbilstoši noslodzes atbilstībai veiktspējas stāvoklim, pārslēdz procesoru uz visenergoefektīvāko stāvokli šībrīža uzdevumu veikšanai. 

VIA C-7M procesora veiktspējas stāvokļi

VIA Technologies veiktie pētījumi atklāj, ka, pateicoties VIA PowerSaver, ir iespējams ietaupīt vismaz 40% procesora patērētās enerģijas.

* VIA PowerSaver
Degizraktenis

thumbnail|235px|Akmeņogles ir viens no degizrakteņu veidiem.
**Degizraktenis**, **fosilais kurināmais** jeb **kurināmais izraktenis** ir organisko vielu materiāls, kas ir atrodams Zemes garozā, un kuru var izmantot kā enerģijas avotu. Degizrakteņi ir akmeņogles, nafta, dabasgāze, degslāneklis, bitumi (dabiskais asfalts, ozokerīts) un citas vielas. Visi degizrakteņi satur oglekli un ir veidojušies kā nogulumieži ģeoloģisku procesu rezultātā sākot ar arhaja eonu pirms 3 miljardiem gadu. Lielākā daļa no degizrakteņiem, kas sākuši veidoties pirms devona laikmeta, ir veidojušies no aļģēm un baktērijām, miljoniem gadu agrāk nekā parādījās pirmie dinozauri.
## Atsauces
6 cepuru metode

**6 cepuru metode** ir termins, kuru ieviesis Edvards de Bono. Grāmatas autors Edvards de Bono ir radošās domāšanas pamatlicējs, kas starptautisku atpazīstamību ieguvis ar grāmatu *Sešas domāšanas cepures*  *Sešas domāšanas cepures* ir Edvarda de Bono radīta domāšanas efektivitātes uzlabošanas metode. Galvenās grūtības, ar ko cilvēks saskaras domāšanas procesā, ir apjukums, jo vienlaicīgi tiek iesaistītas emocijas, informācija, loģika, cerības, radošais gars. Šo sadursmes procesu var pielīdzināt žonglēšanai ar pārāk daudzām bumbiņām. Edvards de Bono piedāvā vienkāršu risinājumu – cilvēks vienlaicīgi nevar darīt vairākas lietas, tāpēc ir jānošķir emocijas no loģikas, radošums no informācijas un pozitīvā domāšana no kritikas. Sešu domāšanas cepuru metodi visveiksmīgāk var izmantot grupā, jo tad tiek iesaistīta katra grupas dalībnieka zināšanas, pieredze un spējas, kas virzītas uz konkrētas problēmas atrisinājumu. 

## 6 cepuru metodes darbības princips

Edvards de Bono radīja *sešu domāšanas cepuru* metodi, lai uzlabotu domāšanas efektivitāti. Uzliekot galvā vienu no cepurēm tiek aktivizēta noteikta tipa domāšana. Autors izmanto cepuri kā domāšanas metaforu, jo kultūrā ir iesakņojusies asociācija starp domāšanu – galvu – cepuri. Cepure ilustrē lomu, kuru esam uzņēmušies konkrētā brīdī. Cepuri var viegli uzlikt, noņemt un tā ir visiem pamanāma. Tāpat ir ar domāšanas veidu, kuru izmanto cilvēks. Uzvelkot cepuri, uzsvaru liek uz krāsu vai stilu; izvēloties domāšanas veidu, uzsvars tiek likts uz procesu un mērķi.

## 6 cepuru krāsas un to nozīme

**Baltā cepure**- saistīta ar objektīviem faktiem,
**Sarkanā cepure** -saistīta ar emocionālo skatījumu,
**Melnā cepure** -saistīta ar kritisku idejas izvērtēšanu,
**Dzeltenā cepure** -saistīta ar optimismu un pozitīvu domāšanu,
**Zaļā cepure** -saistīta ar radošumu un jaunām idejām,
**Zilā cepure** -saistīta ar kontroli un procesa novērošanu

## Atsauces un piezīmes

## Literatūra

* De Bono, E.(2009). Sešas domāšanas cepures, Zvaigzne ABC, Rīga
* De Bono, E.(1985). Six Thinking Hats: An Essential Approach to Business Management. Little, Brown, & Company.
* De Bono, E.(1994).Parallel thinking: from Socratic thinking to de Bono thinking, Viking

## Ārējās saites

* http://www.debonoforbusiness.com/asp/six_hats.asp
1471. gads

**1471. gads** () bija parastais gads, kas pēc Jūlija kalendāra sākās otdienā.

## Notikumi
* martā — Eduards IV Jorks atgriezās Anglijā, lai varētu atgūt karaļa troni.
* 14. aprīlis — notika Barnetas kauja, kad uz ziemeļiem no Londonas satikās Jorkas dinastijas piekritēji karaļa Eduarda IV vadībā un Vorikas grāfa vadītie Lankasteru dinastijas piekritēji. 
* 21. maijs — Eduards IV kļuva par Anglijas karali, kad tika nogalināts iepriekšējais karalis Henrijs VI Lankasters.
* 14. jūlijs — Maskavijas karaspēks sakāva Novgorodas Republiku.
* 9. augusts — Siksts IV kļuva par 212. Romas pāvestu.

### Nezināms datums
* Portugāļu jūrasbraucēji kļuva par pirmajiem eiropiešiem, kas šķērsoja ekvatoru un nonāca Dienvidu puslodē.
* Portugāļi atklāja Santome un Prinsipi.

## Dzimuši
* 21. maijs — Albrehts Dīrers, vācu mākslinieks, rakstnieks un matemātiķis (miris 1528.)
* 7. oktobris — Frederiks I, Dānijas karalis (miris 1533.)
* nezināms datums — Fransisko Pisarro (*Francisco Pizarro*), spāņu konkistadors (miris 1541.)

## Miruši
* 18. janvāris — Go-Hanazono, Japānas imperators (dzimis 1419.)
* 14. marts — Tomass Malorijs, angļu rakstnieks (dzimis ap 1405.)
* 22. marts — Jirži no Podebradiem (*Jiří z Poděbrad*), Bohēmijas karalis (dzimis 1420.)
* 21. maijs — Henrijs VI Lankasters (*Henry VI*), Anglijas karalis (dzimis 1421.)
* 26. jūlijs — Pāvils II (*Paulus II*), Romas pāvests (dzimis 1417.)